**Helyi Választasi Bizottság**

**Magyarsarlós**

**Szám: 7/2024. (V.03.) HVB számú határozataTárgy: Szomorné Sebők Bernadett horvát települési nemzetiségi képviselőjelölt nyilvántartásba vétele**

A **Helyi Választasi Bizottság Magyarsarlós**(a továbbiakban: HVB) **Horvát települési nemzetiségi önkormányzati képviselő**j**elöltként** nyilvántartásba vétele ügyében meghozta a következő

határozatot:

A HVB Magyarsarlós településen Szomorné Sebők Bernadettet (7761 Magyarsarlós, Jókai utca 2.) az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott 2024. évi választásán**Horvát települési nemzetiségi önkormányzati képviselő**j**elöltként** nyilvántartásba veszi.

E határozat ellen az ügyben érintett természetes és jogi személy, jogi személyiség nélküli szervezet jogszabálysértésre hivatkozással a Baranya Vármegyei Területi Választási Bizottsághoz címzett, de a HVB-hez (7741 Nagykozár, Kossuth u. 32.., tel: 72/473-430, e-mail: jegyzo@nagykozar.hu) személyesen, levélben, vagy elektronikus levélben illetékmentes fellebbezést nyújthat be.

A fellebbezésnek tartalmaznia kell a jogszabálysértés alapját, a kérelem benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét es telefaxszámát vagy elektronikus levélcímét.

A fellebbezésnek a megtámadott határozat meghozatalától számított 3 napon belül, a határidő utolsó napján 16 óráig kell megérkezni a HVB-hez, amely határidő jogvesztő.

Indokolás

Szomorné Sebők Bernadett 2024. május 03 napján kérte a horvát települési nemzetiségi önkormányzati képviselőjelöltként nyilvántartásba vételét.

**A** választási eljárásról szóló 2013. évi XXXVI. törvény (a továbbiakban: Ve.) 3**09. §** (1) bekezdése alapján a nemzetiségi önkormányzati képviselők általános választását a Nemzeti Választási Bizottság legkésőbb a szavazás napja előtti hatvankilencedik napon, a helyi önkormányzati képviselők és polgármesterek általános választásának napjára tűzi ki.

A Ve. 318.§ (1) bekezdése alapján a települési nemzetiségi önkormányzati jelöltet legkésőbb a szavazást megelőző harmincnegyedik napon kell bejelenteni.

A Helyi Választási Iroda (a továbbiakban: HVI) a bejelentést megvizsgálta és a választási eljárásról szóló 2013. évi XXXVI. törvény (a továbbiakban: Ve.) 301. §-a szerint alkalmazandó, a Ve. 125. § (1) bekezdése és 127. § (1) bekezdése alapján az ajánlásokat a bejelentést követő 3 napon belül ellenőrizte, melynek során vizsgálta a Ve. 122. §-ában foglalt követelmények teljesülését, azonosította az ajánló választópolgárokat, megállapította, hogy az adott választókerületben választójoggal rendelkeznek, és az érvényes ajánlások száma elérte a szükséges ajánlások számát (horvát nemzetiség 5.)

A bejelentés vizsgálata során a HVI megállapította azt is, hogy a jelölt választójoggal rendelkezik és a jelölő szervezetek nyilvántartásba vétele megtörtént, illetve a Ve. 317. -ban foglalt nyilatkozatokat megtette.

A Ve. 301. §-a alapján alkalmazandó, a Ve. 127. § (3) bekezdése értelmében a HVI tájékoztatja a HVB-t az ajánlások ellenőrzésének eredményéről.

A HVB a fentiek alapján megállapította, hogy a jelölt nyilvántartásba vételének jogi akadálya nincs, ezért a rendelkező részben foglaltak szerint határozott.

A HVB hatáskörét és illetékességét a Ve. 318 § (2) bekezdése állapítja meg.

A jogorvoslatról szóló tájékoztatás a Ve. 301. §-a alapján alkalmazandó, a Ve. 10. § (1)-(3),

221. § (1), 223. § (1), 224. § (1)-(4) bekezdésén, valamint a 307/E. § (2) bekezdés c) pontján alapul.

Az illetékmentességről szóló tájékoztatás az illetékekről szóló 1990. évi XCIII. törvény 2. melléklet XIII. Egyéb 8. pontján alapul.

Magyarsarlós, 2024. 05. 03.

**Joó Zoltánné s.k.**

**HVB elnök**